Die verhaal in Kobra open op dramatiese wyse met sy aankoms op ’n moordtoneel op die luukse gasteplaas La Petite Margaux in Franschhoek. Drie lyke word gevind, onder wie twee private lyfwagte wat vir ’n Kaapse persoonlikesekuriteitsfirma gewerk het. Al drie is met kopskote doodgeskiet.
Op die toneel vind die polisie patroondoppies waarop die afbeelding van ’n bakkop-kobra gegraveer is.